汪應辰

汪應辰  ， 初名洋 ， 字聖錫 ， 江西玉山人 ， 宋代官員 。 中國歷史上最年輕的狀元 。 學者稱玉山先生 。 高宗紹興五年進士第一 。 除祕書省正字 。 因疏奏忤秦檜 ， 出通判建州 、 袁州 、 靜江府 、 廣州 ， 流落嶺嶠者十七年 。 檜死 ， 始還朝 。 剛方正直 ， 遇事敢諫 。 以敷文殿直學士充四川制置使 、 知成都府 ， 甚有政聲 。 入爲吏部尚書 ， 尋兼翰林學士並侍讀 ， 所撰制誥溫雅典實 。 在朝多革弊事 ， 得罪中貴 ， 以端明殿學士出知平江府 。 復連貶官秩 ， 遂辭官家居 。 卒諡文定 。 少受知於喻樗 ， 又從呂本中 、 胡安國 、 張栻 、 呂祖謙遊 ， 學問博綜 ， 精通義理 。 有 《 文定集 》 。